b"\n_START_ARTICLE_\nGet Outta My Way\n_START_SECTION_\nOzadje\n_START_PARAGRAPH_\nKylie Minogue je 5. julija 2010 na tiskovni konferenci v sklopu promocije albuma na Ibizi potrdila, da bodo kot drugi singl z albuma izdali pesem\xc2\xa0\xc2\xbbGet Outta My Way\xc2\xab. Odlomek iz pesmi je javnost prvi\xc4\x8d sli\xc5\xa1ala, ko so jo \xc5\xa1e pred izidom albuma izdali v megaremixu vseh pesmi z albuma. Pesem\xc2\xa0\xc2\xbbGet Outta My Way\xc2\xab\xc2\xa0so napisali in producirali Lucas Secon, Damon Sharpe, Peter Wallevik, Daniel Davidsen in Cutfather; pri produkciji je sodeloval tudi Stuart Price. V intervjuju z revijo HitQuarters je Lucas Secon pesem opisal kot\xc2\xa0\xc2\xbbseksi elektro disko pesem z dokaj pametnim besedilom in nekaj melodijami, ki si jih lahko zelo hitro zapomnite.\xc2\xab Dejal je, da je niso napisali s posebnim glasbenikom, ki bi jo zapel, v mislih in da so jo, preden si je pesem za drugi singl z albuma izbrala Kylie Minogue, kot prvi singl s svojega albuma \xc5\xbeeleli izdati \xc5\xa1e \xc5\xa1tirje drugi glasbeniki.\n_START_SECTION_\nSestava\n_START_PARAGRAPH_\nPesem\xc2\xa0\xc2\xbbGet Outta My Way\xc2\xab\xc2\xa0je dance-pop in synthpop pesem z disko ritmom. Po podatkih spletne strani Musicnotes.com, ki jo ima v lasti podjetje EMI Music Publishing, je napisana v A-duru. Vokali Kylie Minogue se v pesmi raztezajo od F#3 do E5. Septembra 2010 je Kylie Minogue v nekem intervjuju odgovorila na veliko vpra\xc5\xa1anj, povezanih s pesmijo. Dejala je:\xc2\xa0\xc2\xbbPesem 'Get Outta My Way' je \xc4\x8dista pop plesna pesem in vse, kar zaznamuje moja dela [...] Energija je res nalezljiva. Mislim, da je \xc4\x8dudovita pesem in navdu\xc5\xa1ena sem, da jo imam prilo\xc5\xbenost posneti.\xc2\xab Kasneje je dejala \xc5\xa1e:\xc2\xa0\xc2\xbbV\xc5\xa1e\xc4\x8d mi je kljubovanje v pesmi [...] s tem pove toliko razli\xc4\x8dnih re\xc4\x8di naenkrat.\xc2\xab_NEWLINE_Po mnenju Mayerja Nissima Digital Spy je pesem\xc2\xa0\xc2\xbbzgodba o nezadovoljeni ljubimki, ki svojega fanta posadi na stol in ga soo\xc4\x8di z viri svojega nezadovoljstva na na\xc4\x8din, ki ve\xc4\x8dini zakonskim svetovalcem ne bi bil v\xc5\xa1e\xc4\x8d [...]\xc2\xab Nato je pohvalil melodi\xc4\x8dno sestavo pesmi:\xc2\xa0\xc2\xbb\xc4\x8ceprav se besedilo da interpretirati na ve\xc4\x8d na\xc4\x8dinov, je melodija dance-pop klasika. S svojim preprostim ritmom, ki spominja na bitje srca, preprosto sestavljenim zvokom in klasi\xc4\x8dno sestavo.\xc2\xab Nima Baniamer s spletne strani Contactmusic.com je napisala:\xc2\xa0\xc2\xbbPesem ['Get Outta My Way'] je prava eksplozija pop, synth in dance glasbe\xc2\xab\xc2\xa0in napisal, da je pesem precej podobna njenim pesmim iz devetdesetih:\xc2\xa0\xc2\xbbZaradi ritma si je pesem veliko la\xc5\xbeje zapomniti, s tem pa bo Kylie Minogue z lahkoto ohranila svojo zmagoslavnost, ki jo je pridobila v zgodnjih letih svoje kariere.\xc2\xab\n_START_SECTION_\nSprejem kritikov\n_START_PARAGRAPH_\nPesem\xc2\xa0\xc2\xbbGet Outta My Way\xc2\xab\xc2\xa0je s strani glasbenih kritikov prejela v glavnem pozitivne ocene. Tima Sendra s spletne strani Allmusic je o pesmi napisala, da je zelo\xc2\xa0\xc2\xbbostra\xc2\xab, kar pa naj bi bilo za album dobro. Novinar revije Digital Spy, Mayer Nissim, je pesmi dodelil \xc5\xa1tiri zvezdice od petih in zraven napisal:\xc2\xa0\xc2\xbbSvojim preprostim ritmom, ki spominja na bitje srca, preprosto sestavljenim zvokom in klasi\xc4\x8dno sestavo, po vsej verjetnosti najtoplej\xc5\xa1a in najmanj uglajena stvar, kar jih je Kylie ustvarila v zadnjem desetletju - v dobrem smislu.\xc2\xab Tudi Christel Loar iz revije PopMatters je pesem pohvalil, saj naj bi imela\xc2\xa0\xc2\xbbpulzu pesmi res ne moremo upreti, niti, ko Kylie svojemu fantu \xc5\xbee pove, kaj natan\xc4\x8dno se bo zgodilo, \xc4\x8de samo sedi tam.\xc2\xab Rob Sheffield iz revije Rolling Stone je napisal, da\xc2\xa0\xc2\xbbKylie Minogue v zadnjem \xc4\x8dasu navdihuje \xc5\xa1tevilne mulce, ki so pri\xc5\xa1li sve\xc5\xbei iz kluba, od La Rouxa do Gage, a s pesmijo 'Get Outta My Way' doka\xc5\xbee, zakaj je \xc5\xa1e vedno glavna.\xc2\xab Nui Te Koha iz revije Herald Sun je napisal, da pesem vklju\xc4\x8duje\xc2\xa0\xc2\xbbitalio-house klavirske to\xc4\x8dke, ki se kasneje raz\xc5\xa1irijo na al dente ritem, s katerim se Kylie Minogue spremeni in dobi mnogo novih prilo\xc5\xbenosti.\xc2\xab Ian Wade iz revije Entertainment Weekly je napisal, da bo pesem po vsej verjetnosti\xc2\xa0\xc2\xbbuni\xc4\x8dila vsa plesi\xc5\xa1\xc4\x8da od tu do katere koli kon\xc4\x8dne to\xc4\x8dke v vesolju \xc5\xbee.\xc2\xab_NEWLINE_Kakorkoli \xc5\xbee, Scott Kara iz revije New Zealand Herald je dejal, da pesem zveni, kot da bi jo pravkar proizvedli iz\xc2\xa0\xc2\xbbstroja SodaStream\xc2\xab. \xc4\x8ceprav Nikki je iz revije PopMusicNow singl pohvalila in ga opisala kot\xc2\xa0\xc2\xbbbrilijantno pesem\xc2\xab, je dejala, da pesem zveni kot\xc2\xa0\xc2\xbb\xc5\xbeele, je zelo okusna, a je na kro\xc5\xbeniku bolj za dekoracijo kot za hrano.\xc2\xab \xc4\x8ceprav je tudi Nima Banaimer s spletne strani Contactmusic.com pesem v glavnem hvalila, je pripomnila, da so jo morda kot singl izdali\xc2\xa0\xc2\xbbprepozno\xc2\xab.\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbGet Outta My Way\xc2\xab\xc2\xa0je na britanski glasbeni lestvici debitirala na osemin\xc5\xa1estdesetem mestu in nazadnje zasedla dvanajsto mesto, na lestvici pa vsega skupaj ostala osem tednov. Zasedla je tudi enajsto mesto na \xc5\xa1kotski in triintrideseto na irski glasbeni lestvici. Pesem\xc2\xa0\xc2\xbbGet Outta My Way\xc2\xab\xc2\xa0je postala prvi fizi\xc4\x8dno izdani singl Kylie Minogue od pesmi\xc2\xa0\xc2\xbbBreathe\xc2\xab, ki se ni uvrstila na eno od prvih desetih mest na tej lestvici; sicer je tudi pesem\xc2\xa0\xc2\xbbThe One\xc2\xab\xc2\xa0zasedla \xc5\xa1ele \xc5\xa1estintrideseto mesto, vendar je ta pesem iz\xc5\xa1la le digitalno. Singl je drugod v Evropi po\xc5\xbeel bolj malo uspeha; na francoski glasbeni lestvici je pesem zasedla devetindvajseto, na \xc5\xa1vicarski triindvajseto, na nem\xc5\xa1ki enain\xc5\xa1tirideseto in na evropski petindvajseto mesto. V \xc5\xa0paniji je bila pesem vseeno uspe\xc5\xa1nej\xc5\xa1a; na \xc5\xa1panski lestvici je debitirala na triin\xc5\xa1tiridesetem in nazadnje zasedla enajsto mesto. Poleg tega je ve\xc4\x8d uspeha po\xc5\xbeela tudi na Danskem, kjer je debitirala na \xc5\xa1estnajstem in nazadnje zasedla dvanajsto mesto._NEWLINE_Tudi v rodni Avstraliji Kylie Minogue je bil singl dokaj neuspe\xc5\xa1en. Debitiral je \xc5\xa1ele na devetin\xc5\xa1estdesetem mestu in samo dva tedna ostal eden od stotih najbolje prodajanih singlov v dr\xc5\xbeavi, s \xc4\x8dimer ostaja najmanj uspe\xc5\xa1en singl Kylie Minogue v Avstraliji in njen prvi singl po singlu\xc2\xa0\xc2\xbbFiner Feelings\xc2\xab\xc2\xa0(1992), ki se ni uvrstil med prvih petdeset pesmi na tej lestvici. Tudi v Novi Zelandiji pesem ni po\xc5\xbeela veliko uspeha: debitirala je na \xc5\xa1tiriinsedemdesetem in se nazadnje uvrstila na devetin\xc5\xa1estdeseto mesto ter tako postala najmanj uspe\xc5\xa1en singl Kylie Minogue v tej dr\xc5\xbeavi. Tudi na japonski glasbeni lestvici je pesem zasedla le sedeminpetdeseto mesto._NEWLINE_Kljub temu, da komercialno ni po\xc5\xbeela veliko uspeha, se je pesem\xc2\xa0\xc2\xbbGet Outta My Way\xc2\xab\xc2\xa0uvrstila na prvo mesto ameri\xc5\xa1ke lestvice Billboard Hot Dance Club Songs; tamkaj je debitirala na petintridesetem mestu. Pesem je postala peti singl Kylie Minogue, ki mu je to uspelo, njen drugi z albuma Aphrodite. Tudi njena naslednja dva singla,\xc2\xa0\xc2\xbbBetter Than Today\xc2\xab\xc2\xa0in njen duet s Taiom Cruzem,\xc2\xa0\xc2\xbbHigher\xc2\xab, sta na tej lestvici zasedla prvo mesto. Do marca 2011 je pesem v Zdru\xc5\xbeenih dr\xc5\xbeavah Amerike digitalno prodala 66.000 izvodov.\n_START_SECTION_\nOzadje\n_START_PARAGRAPH_\nVideospot za pesem\xc2\xa0\xc2\xbbGet Outta My Way\xc2\xab\xc2\xa0so posneli v studiju Pinewood v Londonu 18. avgusta 2011, re\xc5\xbeirala pa ga je britanska skupina re\xc5\xbeiserjev AlexandLiane. Ve\xc4\x8dji del videospota predstavljajo projekcije Friederja Weissa v \xc5\xbeivo. 3. septembra 2010 se je premierno predvajal na uradnem kanalu Kylie Minogue na YouTubeu.\n_START_SECTION_\nZgodba\n_START_PARAGRAPH_\nVideospot se pri\xc4\x8dne s Kylie Minogue, ki se v spremstvu svojih spremljevalnih plesalcev po\xc4\x8dasi premika po dinami\xc4\x8dnem, mimeti\xc4\x8dnem in premikajo\xc4\x8dem plesi\xc5\xa1\xc4\x8du. Vsi so obkro\xc5\xbeeni z bli\xc5\xa1\xc4\x8dem, ki sledi vsem njihovim gibom. Kylie Minogue ima oble\xc4\x8dene \xc5\xa1portne rokavice, ki iluminirajo njeno telo in obraz. V drugem delu videospota se pojavi na odru z belimi stoli, oble\xc4\x8dena v zlato obleko. Stoli se skladajo s spremljajo\xc4\x8do se koreografijo. Kylie Minogue in njeni spremljevalni plesalci kasneje ple\xc5\xa1ejo pred steno z raznimi dinami\xc4\x8dnimi lu\xc4\x8dmi. Kylie Minogue se nato pojavi na podstavku, ki se vzdigne iz vode. Po samostojni in\xc5\xa1trumentalni to\xc4\x8dki Kylie Minogue stopi po belih stopnicah proti navideznemu Soncu, pri tem pa jo spremljajo njeni spremljevalni plesalci. Nato se v videospotu pojavi hitra me\xc5\xa1anica vseh prej\xc5\xa1njih prizorov iz videospota in nazadnje se vrnejo v prvi prizor s Kylie Minogue na plesi\xc5\xa1\xc4\x8du.\n_START_SECTION_\nSprejem\n_START_PARAGRAPH_\nNovinar revije Entertainment Weekly je v svoji oceni videospota napisal:\xc2\xa0\xc2\xbbTo je dobesedno samo super-vro\xc4\x8da Kylie Minogue, ki ple\xc5\xa1e in se zvija po plesi\xc5\xa1\xc4\x8du, nosi pa ne\xc5\xa1teto \xc5\xa1tevilo \xc4\x8dudovitih oblek in nasploh izgleda prelepo. Preprosto povedano, to je videospot, ki te enostavno nasmeji.\xc2\xab Novinar spletne strani AaronAndAndy.com je napisal, da Kylie Minogue izgleda\xc2\xa0\xc2\xbbprekleto neustra\xc5\xa1no kot ena od najbolj vro\xc4\x8dih bokserk v zgodovini!\xc2\xab\xc2\xa0Videospot je primerjal z videospotoma za pesmi\xc2\xa0\xc2\xbbIn Your Eyes\xc2\xab\xc2\xa0in\xc2\xa0\xc2\xbbSlow\xc2\xab\xc2\xa0in zraven napisal:\xc2\xa0\xc2\xbbKyliejin stil se je vrnil!\xc2\xab Becky Bain iz revije Idolator je pesmi dodelila pozitivno oceno in zraven napisala:\xc2\xa0\xc2\xbb[Videospot za pesem 'Get Outta My Way'] je kot futuristi\xc4\x8dna kabaretska to\xc4\x8dka in avstralska pop legenda brez napake ple\xc5\xa1e na interaktivnem plesi\xc5\xa1\xc4\x8du.\xc2\xab_NEWLINE_Videospot, ki ga po svetu uradno \xc5\xa1e niso izdali, je na voljo na Youtubeu, kjer so ga objavili brez kr\xc5\xa1enja avtorskih pravic. Izdala je tudi me\xc5\xa1anico odlomkov iz televizijske serije Sedma nebesa, ki jo spremlja ta pesem. 7. januarja 2012 je Kylie Minogue izdala kratki videospot \xc5\xa1e za radijsko razli\xc4\x8dico pesmi Bimba Jonesa. Videospot so posneli za revijo VS. V videospotu se prika\xc5\xbee Kylie Minogue, ki ple\xc5\xa1e ob spremljavi pesmi.\n_START_SECTION_\nNastopi v \xc5\xbeivo\n_START_PARAGRAPH_\nKylie Minogue je s pesmijo\xc2\xa0\xc2\xbbGet Outta My Way\xc2\xab\xc2\xa0prvi\xc4\x8d nastopila 5. junija 2010 v no\xc4\x8dnem klubu Splash v New York Cityju, kjer je izvedla me\xc5\xa1anico vseh pesmi z njenega takrat \xc5\xa1e prihajajo\xc4\x8dega albuma. Nato je 18. julija 2010 s pesmijo nastopila tudi v britanski televizijski oddaji Alan Carr: Chatty Man, 21. julija tistega leta pa \xc5\xa1e v avstralski oddaji Hey Hey It's Saturday. Pesem je izvedla v peti sezoni oddaje Amerika ima talent 25. avgusta 2010; to je bil njen prvi nastop na ameri\xc5\xa1ki televiziji po dveh letih, priredili pa so ga v sklopu promocije albuma Aphrodite. 17. septembra je Kylie Minogue nastopila tudi na nem\xc5\xa1ki oddaji, Oliver Pocher Show 18. septembra pa je pesem izvedla v oddaji Schlag den Raab. 24. septembra 2010 je pesem izvedla v oddaji Paul O'Grady Live. Pesem je skupaj s svojimi preostalimi uspe\xc5\xa1nicami izvedla tudi 23. oktobra 2010 na koncertu v Mehiki. Kasneje je s pesmijo nastopila tudi v mehi\xc5\xa1ki oddaji Decadas. S pesmijo je nastopila \xc5\xa1e v ameri\xc5\xa1kih oddajah Dancing with The Stars in The Tonight Show with Jay Leno 26. in 27. oktobra tistega leta, 25. novembra 2010 pa na Macyjevi paradi ob zahvalnem dnevu v New York Cityju."